Emócie a prežívanie je to, čo nás orientuje vo svete a čo nás vedie ku konaniu. Naše prežívanie a naše emócie sú s vonkajším svetom spojené prostredníctvom našich vnútro telových drog. Tieto vnútro telové chemikálie - často nazývané endogénne drogy - sú kľúčom k pochopeniu toho, ako sa cítime, ako myslíme, a dokonca aj ako prežívame realitu. Pohľad na vnútorné chemikálie sa počas histórie dramaticky menil. Staroveké civilizácie si už dávno všimli prepojenie medzi telom a dušou, pričom mnohé z ich rituálov a praktík - od meditácie po využívanie rastlinných látok - mohli byť spôsobom, ako ovpyvňovať tieto vnútorné systémy. Až v modernej dobe sa nám však podarilo odhaliť, že telo samotné obsahuje všetko, čo je potrebné na produkciu chemikálií meniace naše vnemy a zážitky. Vo svojom tele máme akési "laborátorium", ktoré nepretržite vyrába látky ovplyvňujúce naše emócie, fyzické pocity či mentálny stav. Tieto látky sú súčasťou našej prirodzenej biológie. Súčasne však môžu pôsobiť ako mocné vnútorné drogy, ktoré nás ovplyvňujú spôsobom, aký by sme očakávali skôr od látok zvonka, ako sú alkohol či opiáty. Táto kniha vás pozýva spoznávať a ovplyvňovať túto fascinujúcu stránku nášho tela, kde biológia stretáva chémiu a vedomie.